איזבל לרוסה

איזבל סופיה לרוסה (באנגלית: Isabel Sofia LaRosa; נולדה ב-18 בספטמבר 2004), הידועה בשמה הפרטי איזבל לרוסה, היא זמרת-יוצרת, במאית וידאו קליפים ומפיקה מוזיקלית אמריקאית-קובנית.

ביוגרפיה
לרוסה נולדה בארצות הברית, אנאפוליס לאם קובנית ואב אמריקאי. לרוסה האזינה למוזיקה בתדירות רבה עוד בצעירותה. היא הלכה למועדוני ג'אז עם אביה, שם ניגן בסקסופון, אחיה ניגן בגיטרה, והיא שרה לצדם.

קריירה
ב-8 בספטמבר 2021, הוציאה לרוסה את סינגל הבכורה שלה "". היא הוציאה את הסינגלים הבאים "Closer" ו-"Gameboy" בשנת 2021. ב-26 בינואר 2022, הוציאה את הסינגל "Therapy". בחודש לאחר מכן הוציאה את הסינגל "Haunted", שהיה הסינגל המוביל מתוך מיני-אלבום הבכורה שלה, I'm Watching You. השיר יצא לאור לצד הווידאו קליפ הראשון שלה, ששימש כחלק ראשון בסדרת שלושה חלקים שיחד יוצרים סרט קצר. הסינגל השני, "Help", יצא לאור ב-15 באפריל 2022. המיני-אלבום יצא לאור ב-24 ביוני 2022, לצד סרט קצר שנכתב ובוים על ידי לרוסה עצמה.

ב-26 באוגוסט 2022, הוציאה את הסינגל "Heartbeat". לרוסה גם כתבה שלושה שירים מתוך המיני-אלבום של חבר נוסף בחברת התקליטים שלה – ארי עבדול, Fallen Angel. ב-28 באוקטובר 2022, הוציאה את הסינגל "I'm Yours", שהפך לשיר הפריצה שלה לאחר שהפך ויראלי בטיקטוק. "I'm Yours" יצא לאור לצד גרסה מהירה של השיר. ב-13 בספטמבר 2023 היא הוציאה את השיר "Older". ב-13 בדצמבר הוכרז שהיא תשמש כמופע הפתיחה של סיבוב ההופעות Young Forever Tour של הזמרת נסה בארט. ב-24 במרץ 2023, לרוסה הוציאה את המיני-אלבום השני שלה, You Fear the God That Loves You. ב-29 במרץ 2024, היא הוציאה את הסינגל "Favorite".

אומנות
לרוסה מעורבת מאוד בהיבטים חזותיים של הקריירה שלה. היא כתבה את השירים שלה וביימה כל קליפ עבור מיני-אלבום הבכורה שלה, I'm Watching You.

הקליפ של "I'm Yours" נכתב וביים על ידי לרוסה. המוזיקה שלה תוארה ככזו המתמקדת בפופ אלטרנטיבי, פופ אפל, ואלקטרופופ.

דיסקוגרפיה
מיני-אלבומים
 2022: I'm Watching You
 2023: You Fear the God That Loves You
 2025: Raven

 קישורים חיצוניים 



 הערות שוליים 

קטגוריה:זמרות-יוצרות אמריקאיות
קטגוריה:זמרים-יוצרים אמריקאים
קטגוריה:אמריקאיות שנולדו ב-2004
קטגוריה:אמריקאים שנולדו ב-2004